สรุปภาวะตลาดต่างประเทศ ประจำวันที่ 19 พ.ค. 2563
สรุปภาวะตลาดต่างประเทศ ประจำวันที่ 19 พ.ค. 2563
20 พ.ค. 2563

ดัชนีดาวโจนส์ตลาดหุ้นนิวยอร์กปิดร่วงลงเกือบ 400 จุดเมื่อคืนนี้ (19 พ.ค.) หลังจาก Stat News ซึ่งเป็นเว็บไซต์ข่าวด้านสุขภาพของสหรัฐรายงานว่า ผลทดลองวัคซีนของบริษัท Moderna ยังไม่ชัดเจนพอที่จะประเมินประสิทธิภาพในการต้านไวรัสโควิด-19 ซึ่งข่าวดังกล่าวได้ฉุดราคาหุ้น Moderna ทรุดตัวลงกว่า 10% และยังทำให้นักลงทุนวิตกกังวลเกี่ยวกับความไม่แน่นอนของแนวโน้มวัคซีนต้านเชื้อไวรัสโควิด-19
ดัชนีเฉลี่ยอุตสาหกรรมดาวโจน์ปิดที่ 24,206.86 จุด ร่วงลง 390.51 จุด หรือ -1.59% ขณะที่ดัชนี S&amp;P500 ปิดที่ 2,922.94 จุด ลดลง 30.97 จุด หรือ -1.05% ส่วนดัชนี Nasdaq ปิดที่ 9,185.10 จุด ลดลง 49.73 จุด หรือ-0.54%
 
ตลาดหุ้นยุโรปปิดปรับตัวลงเมื่อคืนนี้ (19 พ.ค.) เนื่องจากนักลงทุนขายหุ้นออกมาเพื่อทำกำไร หลังจากเมื่อวันจันทร์ตลาดทะยานขึ้นมากที่สุดนับตั้งแต่วันที่ 24 มี.ค.ที่ผ่านมา ขานรับความหวังเกี่ยวกับการพัฒนาวัคซีนต้านไวรัสโควิด-19
ดัชนี Stoxx Europe 600 ลดลง 0.61% ปิดที่ 339.49 จุด
ดัชนี CAC-40 ตลาดหุ้นฝรั่งเศสปิดที่ 4,458.16 จุด ลดลง 40.18 จุด หรือ -0.89% และดัชนี FTSE 100 ตลาดหุ้นลอนดอนปิดที่ 6,002.23 จุด ลดลง 46.36 จุด หรือ -0.77% ขณะที่ดัชนี DAX ตลาดหุ้นเยอรมนีปิดที่ 11,075.29 จุด เพิ่มขึ้น 16.42 จุด หรือ +0.15%
 
ตลาดหุ้นลอนดอนปิดปรับตัวลงเมื่อคืนนี้ (19 พ.ค.) เนื่องจากนักลงทุนขายหุ้นออกมาเพื่อทำกำไร หลังจากเมื่อวันจันทร์ตลาดทะยานขึ้นมากที่สุดในรอบกว่า 1 เดือนรับข่าวความคืบหน้าในการพัฒนาวัคซีนต้านไวรัสโควิด-19
ดัชนี FTSE 100 ตลาดหุ้นลอนดอนปิดที่ 6,002.23 จุด ลดลง 46.36 จุด หรือ -0.77%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (19 พ.ค.) เนื่องจากนักลงทุนยังคงขานรับข่าวการปรับลดกำลังการผลิตของประเทศผู้ผลิตน้ำมัน รวมทั้งมุมมองบวกที่ว่า ความต้องการใช้น้ำมันจะฟื้นตัวขึ้นหลังจากประเทศต่างๆเริ่มผ่อนคลายมาตรการล็อกดาวน์ โดยปัจจัยดังกล่าวได้ช่วยหนุนสัญญาน้ำมันดิบ WTI เดือนมิ.ย.ปิดตลาดในแดนบวกก่อนครบกำหนดส่งมอบเมื่อคืนนี้
สัญญาน้ำมันดิบ WTI ส่งมอบเดือนมิ.ย. เพิ่มขึ้น 68 เซนต์ หรือ 2.1% ปิดที่ 32.50 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. ลดลง 16 เซนต์ หรือ 0.5% ปิดที่ 34.65 ดอลลาร์/บาร์เรล
.
สัญญาทองคำตลาดนิวยอร์กปิดบวกเมื่อคืนนี้ (19 พ.ค.) โดยได้แรงหนุนจากการที่นายเจอโรม พาวเวล ประธานธนาคารกลางสหรัฐ (เฟด) ยืนยันต่อสภาคองเกรสสหรัฐว่า เฟดพร้อมที่จะอัดฉีดสภาพคล่องเพื่อพยุงเศรษฐกิจสหรัฐ
สัญญาทองคำตลาด COMEX (Commodity Exchange) ส่งมอบเดือนมิ.ย.เพิ่มขึ้น 11.2 ดอลลาร์ หรือ 0.65% ปิดที่ 1,745.6 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 43.3 เซนต์ หรือ 2.48% ปิดที่ 17.901 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 20.3 ดอลลาร์ หรือ 2.34% ปิดที่ 889.6 ดอลลาร์/ออนซ์
สัญญาพัลลาเดียมส่งมอบเดือนมิ.ย. พุ่งขึ้น 47.60 ดอลลาร์ หรือ 2.4% ปิดที่ 2,074.70 ดอลลาร์/ออนซ์
 
ยูโรแข็งค่าเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (19 พ.ค.) ขานรับรายงานข่าวที่ว่า ฝรั่งเศสและเยอรมนีเสนอตั้งกองทุนฟื้นฟูวงเงิน 5 แสนล้านยูโร
ยูโรแข็งค่าเมื่อเทียบกับดอลลาร์สหรัฐ ที่ระดับ 1.0945 ดอลลาร์ จากระดับ 1.0913 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2281 ดอลลาร์ จากระดับ 1.2194 ดอลลาร์  ส่วนดอลลาร์ออสเตรเลียแข็งค่าขึ้นสู่ระดับ 0.6567 ดอลลาร์สหรัฐ จากระดับ 0.6515 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 107.72 เยน จากระดับ 107.40 เยน แต่อ่อนค่าลงเมื่อเทียบกับฟรังก์สวิส ที่ระดับ 0.9709 ฟรังก์ จากระดับ 0.9727 ฟรังก์ และอ่อนค่าเมื่อเทียบกับดอลลาร์แคนาดา ที่ระดับ 1.3886 ดอลลาร์แคนาดา จากระดับ 1.3961 ดอลลาร์แคนาดา